Taikaviitta
Taikaviitta () on Disneyn sarjakuvissa seikkaileva supersankari, jonka Giovan Battista Carpi, Guido Martina ja Elisa Penna keksivät vuonna 1969. Hän on Aku Ankan salainen alter ego, joka taistelee Ankkalinnan rikollisuutta vastaan. Taikaviitta esiintyy enimmäkseen italialaisten Disney-taiteilijoiden tarinoissa, ja on suosittu hahmo Aku Ankan taskukirjoissa.
Disney’s PK: Out of the Shadows
Disney’s PK: Out of the Shadows on videopeli, jonka päähenkilönä on Aku Ankka -sarjakuvista tuttu Taikaviitta. Peli on julkaistu myös nimillä Disney's Donald Duck PK, Disney's PK, Platyrhynchos Kineticus, ja Who is PK? Kirjainyhdistelmä PK on alun perin lyhenne Taikaviitan italiankielisestä nimestä Paperinik. Pelissä se on kuitenkin selitetty toisin: kirjaimet ovat lyhenne sanoista "Platyrhynchos Kineticus", mikä on Latinaa, ja tarkoittaa vapaasti käännettynä "Energistä ankkaa"